als_Latn dik_Latn tur_Latn
Ndërsa e gjithë vëmendja është përqendruar te rreziku nga sulmet e mundshme terroriste në SHBA dhe vendet e BE-së, Shefi i Inteligjencës Kombëtare, James Clapper, i cili këshillon Presidentin Obama lidhur me çështjet e sigurisë ne vend, ka radhitur sulmet kibernetike si rrezikun kryesor për SHBA-të. Duke raportuar në komitetin për sigurinë në kongres, Laper tha se në qendër të këtyre sulmeve krahas vjedhja e informacionit top sekret është dhe dëmtimi i konkurrencës në ekonomi. Ai tha se kërcënimi kryesor vinte nga shteti rus. “Ne kemi patur sulme të vazhdueshme, në kohë të ndryshme. Ato synonin informacione të rezervuara që prekin sigurinë kombëtare por kishin dhe kosto ekonomike si dhe dëmtonin konkurrencën e lirë në tregun tonë”, tha Klapper para kongresit. Shefi i Inteligjencës Amerikane vuri gishtin te Rusia si kërcënimin kryesor amerikan. Në raportin e fundit të DNI-së thuhet se Rusia ka ngritur një zyrë të posaçme dhe ka emëruar dhe një komandant që do të koordinojë këto sulme. Në këtë dokument renditen dhe Kina, Iranin dhe Korenë e Veriut si kërcënim potencial. Në muajin dhjetor, disa sulme kibernetike u kryen në prag të filmit The Interview ku satirizohej lideri korean. Kjo çështje tensionoi ndjeshëm marrëdhëniet mes Koresë dhe SHBA-së, ndërsa vetë presidenti Obama e cilësoi sulmin pirat si një përpjekje për të dëmtuar fjalën e lirë në Amerikë.
als_Latn